Sungay ng Aprika

Ang Sungay ng Aprika ay isang malaking tangway at rehiyong heopolitikal sa Silangang Aprika.Robert Stock, Africa South of the Sahara, Second Edition: A Geographical Interpretation [Aprika sa Timog ng Sahara, Ikalawang Edisyon: Isang Heograpikal na Interpretasyon] (sa wikang Ingles), (The Guilford Press; 2004), pa. 26 Matatagpuan sa pinakasilangang bahagi ng kalupaang Aprika, ito ang ikaapat na pinakamalaking tangway sa mundo. Binubuo ito ng Somalya (kabilang dito ang Somalilandiya at Puntlandiya na de-paktong malaya), Hiboti, Etiyopiya, at Eritrea. Bagama't hindi karaniwan, kasama sa mas malawak na kahulugan ang mga bahagi o lahat ng Kenya at Sudan.John I. Saeed, Somali – Bolyum 10 ng London Oriental and African language library, (J. Benjamins: 1999), pa. 250.Sandra Fullerton Joireman, Institutional Change in the Horn of Africa [Institusyonal na Pagbabago sa Sungay ng Aprika] (sa wikang Ingles), (Universal-Publishers: 1997), pa.1: "Sumasaklaw ang Sungay ng Aprika sa mga bansang Etiyopiya, Eritrea, Djibouti, at Somalya. Magkatulad ang mga tao, wika, at mga heograpikal na katangian. (Isinalin mula sa Ingles)" Nailarawan ito bilang rehiyon na may kahalagahan sa heopolitika at estratehiya, dahil namamalagi ito sa katimugang hangganan ng Dagat Pula; umaabot ng daan-daang kilometro patungo sa Golpo ng Aden, Dagat-lagusan ng Guardafui, at Karagatang Indiyo, nakikibahagi rin ito ng hangganang-dagat sa Tangway ng  Arabya.

Ito ay sumasaklaw sa humigit-kumulang 2,000,000 km2 (770,000 sq mi) at pinaninirahan ng halos 115 milyong tao (Etiyopiya: 96.6 milyon, Somalya: 12.3 milyon, Eritrea 6.4 milyon, at Hiboti: 0.81 milyon).

Mga pangalan
Kilala ang tangway sa iba't ibang pangalan. Tinukoy ito ng mga Sinaunang Griyego at Romano bilang Regio Aromatica o Regio Cinnamonifora dahil sa mga masamyong halaman na natagpuan doon, o bilang Regio Incognita dahil sa mga teritoryo nito na wala pa sa mapa noon. Sa mga sinauna at medyebal na panahon, tinukoy ang Sungay ng Aprika bilang Bilad al Barbar ("Lupain ng mga Berber").J. D. Fage, Roland Oliver, Roland Anthony Oliver, The Cambridge History of Africa [Ang Kasaysayan ng Aprika ayon sa Cambridge] (sa wikang Ingles), (Cambridge University Press: 1977), pa.190George Wynn Brereton Huntingford, Agatharchides, The Periplus of the Erythraean Sea: With Some Extracts from Agatharkhidēs "On the Erythraean Sea" [Ang Periplo ng Dagat Eritreyo: May Ilang Dagdag mula sa "Sa Dagat Eritreyo" ni Agatharkhidēs], (Hakluyt Society: 1980), pa.83 Kilala rin ito bilang Tangway Somali, o sa wikang Somali, bilang Geeska Afrika o Jasiiradda Soomaali.Ciise, Jaamac Cumar. Taariikhdii daraawiishta iyo Sayid Maxamad Cabdille Xasan, 1895–1920. JC Ciise, 2005. Sa mga ibang lokal na wika, tinatawag itong "Sungay ng Aprika" o "Aprikanong Sungay", የአፍሪካ ቀንድ yäafrika qänd sa wikang Amhariko, القرن الأفريقي al-qarn al-'afrīqī sa wikang Arabe, Gaanfaa Afrikaa sa wikang Oromo, at ቀርኒ ኣፍሪቃ q'ärnī afīrīqa sa wikang Tigrinya.Teklehaimanot, Hailay Kidu. A Mobile Based Tigrigna Language Learning Tool [Isang De-mobile na Panturo ng Wikang Tigrigna] (sa wikang Ingles). International Journal of Interactive Mobile Technologies (iJIM) 9.2 (2015): 50–53.

 Mga sanggunian